อาลีบาบา จะช่วยลดภาระทางการเงินกับ SMEs โดยมีการขยายบริการชำระเงินจนถึงวันที่ 30 มิ.ย. 2020 โดยหน่วยงานใด
ก. Lazada
ข. AliExpress
ค. Ant Financial
ง. Tmall World
ข้อที่ถูกต้องคือ ค.  เนื่องจาก อาลีบาบาจะช่วยลดภาระทางการเงินกับ SMEs โดยมีการขยายบริการชำระเงินจนถึงวันที่ 30 มิ.ย. 2020 โดยธนาคารออนไลน์ของ Ant Financial ซึ่งเป็นหนึ่งในบริษัทการเงินในเครืออาลีบาบา ที่จะมีการทำงานร่วมกับธนาคารอีกหลายร้อยแห่ง เพื่อปล่อยสินเชื่อแบบไม่ต้องมีผู้ค้ำประกันให้ SMEs อีกจำนวนมาก

แนวโน้มในการดำเนินธุรกิจและการฟื้นตัวทางเศรษฐกิจหลัง COVID-19 กำลังประสบปัญหา โดยเฉพาะกลุ่ม SMEs หรือผู้ประกอบการรายย่อย คือ กลุ่มที่มีปัญหาหนักที่สุดในช่วงการระบาดของโควิด-19 และทำให้พวกเขาฟื้นตัวได้ยากที่สุดด้วย เครืออาลีบาบา ได้เริ่มคาดการณ์ไว้ตั้งแต่ช่วงที่มีการระบาดของเชื้อไวรัสโควิด-19 แล้วว่า สถานการณ์จะกระทบเป็นวงกว้าง แต่ทางอาลีบาบาก็มีรายงานว่าจะไม่ลดตำแหน่งงานลง

หนึ่งในการศึกษาที่น่าสนใจ คือ นักวิจัยตั้งข้อสังเกตว่าการฟื้นตัวทางเศรษฐกิจของจีนนั้น มีความนั้นเชื่อมโยงมากกับการกลับมาทำงานของพนักงาน รวมถึงกลุ่มแรงงานข้ามชาติ ที่มีจำนวนมากกว่า 170 ล้านคน โดยเฉพาะหลังหมดวันหยุดยาวช่วงตรุษจีน ซึ่งในปี 2020 ถือว่ายืดเยื้อนานกว่าปกติ สาเหตุจากความกังวลด้านสุขภาพเป็นหลัก ในงานวิจัยชี้ว่า การให้ความสำคัญด้านสิ่งแวดล้อมในสถานที่ทำงาน และด้านสุขอนามัย จะกลายเป็นกุญแจสำคัญของธุรกิจ ที่จะช่วยให้ภาคเศรษฐกิจฟื้นคืน

ส่วนที่น่าสนใจ คือ อาลีบาบา ได้มีการเปิดเผยความช่วยเหลือที่จะมีต่อกลุ่ม SMEs สองกลุ่มหลัก ทั้งฝ่ายที่เน้นการส่งออกและเน้นการผลิต โดยรายละเอียดของความร่วมมือที่อาลีบาบาจะให้คือ


1. SMEs กลุ่มที่เน้นการผลิต ทางอาลีบาบาตั้งเป้าเปิดสายการผลิตเพิ่มเติม ได้แก่
- การสร้างกลุ่ม Super Producer IP
- ส่งเสริมกลุ่มการผลิตทางดิจิทัลที่มีมูลค่าผลผลิตหลักหมื่นล้านหยวน จำนวน 10 กลุ่ม
- ช่วยเหลือโรงงาน 1,000 แห่ง บรรลุยอดจำหน่ายตรงสู่ผู้บริโภค (D2C) มูลค่าเกิน 100 ล้านหยวนภายใน 3 ปี
- จัดตั้งศูนย์เกษตรกรรมดิจิทัล 1,000 แห่งทั่วประเทศ


2. SMEs ที่เน้นการส่งออก อาลีบาบาจะช่วยด้านการขยายตลาดใหม่ โดยผ่านทางแพลตฟอร์มอนไลน์ต่างๆ ในเครือ ได้แก่
- AliExpress
- Lazada
- Tmall World

ซึ่งการขยายความร่วมมือนี้ จะทำให้ SMEs ได้เริ่มเปลี่ยนแปลงเข้าสู่การทำธุรกรรมผ่านทางแพลทฟอร์มออนไลน์ รวมถึงการจ่ายเงินออนไลน์ และลดขั้นตอนอื่นๆ ที่ไม่จำเป็นออกไปด้วย
ตลาดการเงิน & ผลิตภัณฑ์และบริการทางการเงิน,การวิเคราะห์ทางการเงิน & เศรษฐศาสตร์การเงิน